laion/Wikipedia-Exotic huggingface dataset:
זא'ן-פרדריק פליפו, הרוזן ממורפה

ז'אן-פרדריק פליפו, הרוזן ממורפה (צרפתית: Jean-Frédéric Phélypeaux, comte de Maurepas‏; 9 ביולי 1701 - 21 בנובמבר 1781) היה מדינאי צרפתי. מורפה נולד בורסאי, בן לז'רום דה פונשרטרן (Jerôme de Pontchartrain), מזכיר הימיה וחצר המלוכה בצרפת. מורפה החל למלא תפקידים בחצר המלוכה בורסאי במלאת לו שבע עשרה וב-16 באוגוסט 1723 החל למלא את תפקיד שר הימיה, תפקיד בו החזיק עד 23 באפריל 1749. למרות שהיה באופיו פוחז וקל דעת, התעניין מורפה ברצינות בענייני מדע וניסה לעשות שימוש בטובי המוחות בצרפת בתחום המדע כדי לפתור בעיות בתחום הניווט ובניית האוניות. הוא פוטר ממשרתו בשנת 1749 והוגלה מפריז בעקבות אפיגרמה שפרסם נגד מאדאם דה פומפדור. עשרים וחמש שנים אחרי כן, עם עלייתו של לואי השישה עשר מלך צרפת לשלטון בשנת 1774, הפך לשר וליועצו הראשי (ראש הממשלה) של לואי, משרה בה החזיק עד שנת 1781. הוא העניק לטורגו את משרת שר הכלכלה, הכספים והתעשייה בצרפת, הציב את למואניון-מלשרבה בתפקיד האחראי על חצר המלוכה ומינה את ורז'אן לשר החוץ. בתחילת הקריירה החדשה שלו הפגין חולשה כאשר בתגובה לתביעת הציבור השיב על כנם את הפרלמנט שפיזר מופיו, ובכך העניק בחזרה סמכות ליריב המרכזי של הכוח המלכותי. צעד זה, והתערבותו לטובת המושבות האמריקניות בהתקוממותן כנגד השלטון הבריטי היו מן הצעדים שפילסו את הדרך למהפכה הצרפתית. מתוך קנאה בקרבה שבין לואי השישה עשר לטורגו רקח מורפה קנוניה נגד האחרון וסילקו ממשרתו בשנת 1776. אחרי שישה חודשים של אי-סדר מינה למשרה את נקר ובשנת 1781 נטש אף אותו. הוא מת זמן לא רב אחרי כן, ב-21 בנובמבר 1781. מדיה וקבצים בנושא זא'ן-פרדריק פליפו, הרוזן ממורפה בוויקישיתוף זא'ן-פרדריק פליפו, הרוזן ממורפה, באתר אנציקלופדיה בריטניקה (באנגלית)
טלטול על ידי דבר אחר

בהלכות שבת, טלטול על ידי דבר אחר הוא טלטול דבר האסור בטלטול על ידי דבר אחר המותר בטלטול. טלטול זה קל יותר מאשר טלטול דבר האסור באופן נפרד, ולהלכות אלו הוקדשו מספר סימנים בשולחן ערוך (ש"ט–שי"א). ערך מורחב – כבוד המת בשבת לא התירו טלטול דבר האסור ודבר המותר ביחד בשום אופן שבעולם אלא במת בלבד מפני כבודו, ולכן התירו לטלטל מת על ידי הנחת תינוק או כיכר עליו וטלטול שניהם יחד. מותר לטלטל דבר האסור לצורך דבר המותר, אם לא ניתן להשליך את החפץ ולהרים את הדבר המותר בלבד. קיימת התייחסות מפורטת בהלכה לשאלה הנפוצה אודות אדם שתינוקו נטל בידו חפץ האסור בטלטול, ובוכה כדי שהוריו ירימו אותו על ידיהם. הבעיה היא שטלטול התינוק כמוהו כטלטול האבן שהתינוק אוחז בידו, וקיימת בעיה הלכתית לאחוז את התינוק הבוכה על היד. בהלכה הותרה פעולה זו מכיוון שקיים חשש שהתינוק שיבכה זמן ממושך יגיע לידי חולי, ולא קיימת אפשרות להשליך את האבן מיד התינוק שרק יבכה עוד ועוד. אבל אם התינוק אינו מתגעגע להוריו שירימו אותו אסור להרימו אין טלטול כזה נחשב טלטול לצורך דבר המותר, מכיוון שאין כאן צורך לתינוק להרימו במקרה שאינו בוכה. אסור לטלטל דבר האסור והמותר יחד לצורך דבר האסור, אם לצורך לשמור אותו מהפסד או קלקול ואם כדי להשתמש בו תשמיש המותר (ישיבה או שכיבה עליו). ערך מורחב – בסיס לדבר האסור אם הדבר האסור מונח על הדבר המותר, והדבר המותר מיועד כדי לישא עליו את הדבר האסור (כגון שולחן) או שהונח שם במטרה שיישאר שם כל השבת ובמטרה שיהיה דווקא שם (ולא מפאת חוסר מקום), הוא נחשב לבסיס לדבר האסור ואין כל היתר לטלטלו. אם הייתה בכוונתו לטלטל את החפץ באמצע השבת, נחלקו הפוסקים אם הדבר נחשב לבסיס, ההלכה נפסקה שכן ויש להקל במקום הפסד. שולחן ערוך הרב סימן שי"א סעיף י"ד. תלמוד בבלי, מסכת שבת, דף קמ"א, עמוד ב'. רש"י, מסכת שבת, דף קמ"א, עמוד ב', ד"ה בתינוק תוספות, מסכת שבת, דף קמ"א, עמוד ב', ד"ה תינוק שולחן ערוך הרב סימן ש"ט סעיף א' שולחן ערוך הרב סימן ש"ט סעיף ז'.
רול

האם התכוונתם ל... סרטי רול – חברה ישראלית שהפיקה סרטי קולנוע, תוכניות טלוויזיה ופרסומות מסלסל שיער (רוֹל; מאנגלית: roller) (אנ') רול (עיר) – עיר בקנטון וו, שבשווייץ ע'ול – מפלצת אגדית במיתולוגיה הערבית, נכתב לעיתים כרול אישים: גדי רול – במאי תיאטרון ישראלי ג'ה רול – ראפר ושחקן קולנוע אמריקני ג'יין רול – סופרת קנדית יצחק רול – מארגן תערוכות ישראלי ישראל רול (ארכאולוג) – ארכאולוג ופרופסור לארכאולוגיה ישראלי ישראל רול (משכיל) – מתרגם עברי בתקופת ההשכלה מייקל רול – שחקן כדורסל מישל רול – מתמטיקאי צרפתי, על שמו משפט רול עידן רול – פוליטיקאי ישראלי רולי רולס
עריף

האם התכוונתם ל... אהמט עריף – משורר טורקי ממוצא כורדי אורית עריף – מאיירת וקומיקסאית ישראלית מוראד עריף – מלחין וזמר אזרי עינת עריף-גלנטי – צלמת ישראלית עוריף בית עריף (פירושונים)
אלכסנדרו גצקאן

אלכסנדרו מיכאילוביץ' גאצקן (ברומנית: Alexandru Gaţcan; נולד ב-27 במרץ 1984 בקישינב שבמולדובה) הוא כדורגלן מולדובני המשחק בעמדת הקשר האחורי בקריליה סובייטוב. גצקאן התחיל לשחק בעיר מולדתו קישינב במועדון יוניספורט-אוטו. באמצע עונה 2005 עבר לספרטק מוסקבה, אך שם שיחק רק בהרכב השני של הקבוצה (שיחק 14 משחקים ובהם הבקיע 2 שערים). בשאר עונת 2005 גצקאן שיחק במועדון הליגה הלאומית ספרטק צ'ליאבינסק. בפברואר 2006 הצטרף לרובין קאזאן, שם שיחק במשך שנתיים. באוגוסט 2008, בשל רכישת שחקנים חדשים כמו סרגיי סמאק, נמכר גצקאן לרוסטוב. ב-18 במאי 2012 ערך את משחקו ה-100 במדי רוסטוב בניצחון 0–3 על שיניק ירוסלבל. ב-2 במאי 2015 המשחק מול טרק גרוזני הפך למשחק ה-200 שלו. בעונת 2015/16 גצקאן נבחר לקפטן של רוסטוב. שיחק במדי הנבחרת 2 משחקים במוקדמות המונדיאל 2006, 8 משחקים במוקדמות היורו 2008 ו-2 משחקים במסגרת מוקדמות היורו 2012. קבוצתיים רוסיה רוסטוב הגביע הרוסי: 2013/14 מקום שני בליגת העל הרוסית: 2015/16 אישיים כדורגלן השנה של מולדובה: 2013, 2015, 2016, 2017 מדיה וקבצים בנושא אלכסנדרו גצקאן בוויקישיתוף אלכסנדרו גצקאן, ברשת החברתית פייסבוק אלכסנדרו גצקאן, באתר Transfermarkt אלכסנדרו גצקאן, באתר Soccerway אלכסנדרו גצקאן, באתר WorldFootball.net אלכסנדרו גצקאן, באתר National Football Teams אלכסנדרו גצקאן, באתר FootballDatabase.eu פרופיל המאמן, באתר Transfermarkt סטטיסטיקות ופרופיל באתר התאחדות הכדורגל הרוסית (ברוסית) דף השחקן באתר הרשמי של רוסטוב (ברוסית) ערך זה הוא קצרמר בנושא כדורגלנים ובנושא מולדובה. אתם מוזמנים לתרום לוויקיפדיה ולהרחיב אותו.
אבודה ממנו ומכל אדם

בהלכה, אֲבוּדָה מִמֶּנּוּ וּמִכָּל אָדָם הוא כלל בהלכות השבת אבדה, שלפיו אין חיוב להשיב אבדה במקרה שהיא נמצאה במקום שבו אין אפשרות סבירה להצילה משם, וזאת ללא תלות בקיומם של סימנים. מקור ההלכה במקרא, לפי דרשת חז"ל: אמר רבי יוחנן משום רבי שמעון בר יוחאי: מניין לאבידה ששטפה נהר שהיא מותרת? שנאמר: "כן תעשה לכל אבידת אחיך אשר תאבד ממנו ומצאתה", מי שאבודה הימנו ומצויה אצל כל אדם. יצתה זו שאבודה ממנו ואבודה מכל אדם. — תלמוד בבלי, מסכת בבא מציעא, דף כ"ז, עמוד א' מקור נוסף מצינו בדברי רבי שמעון בן אלעזר: וכן היה רבי שמעון בן אלעזר אומר: המציל מן הארי ומן הדוב ומן הנמר ומן הברדלס, ומן זוטו של ים ומשלוליתו של נהר... הרי אלו שלו, מפני שהבעלים מתיאשין מהן". — תלמוד בבלי, מסכת בבא מציעא, דף כ"ד, עמוד א' הראשונים חלוקים בטעם דין זה: יש אומרים שהוא דין ייאוש, כיוון שאבודה ממנו ומכל אדם הרי מתייאש ממנה. דין הפקר. דין נפרד: התורה התירה חפץ שאבוד ממנו ומכל אדם. מבין האחרונים, רבי שמואל רוזובסקי דן בשאלה: האם הדין "אבודה ממנו ומכל אדם" הוא סימן או סיבה; כלומר, האם העובדה שהאבדה אבודה מכל אדם בעולם היא המתרת אותה, או שמא צריך שהאבדה תהיה אבודה רק מהמאבד, אלא שכל עוד לא אבודה מכל אדם הרי היא עדיין לא אבודה לגמרי מהמאבד שכן אדם אחר יכול להחזירה לו. הרב דוב ליאור מתיר הורדת קבצים מכל סוג מהאינטרנט, בסוברו כי התכנים באינטרנט הם כמו אבדה ששטפה נהר, שהיא נחשבת כהפקר וברור שבעליה התייאש ממנה; אך ההיתר נוגע לשימוש אישי בלבד, ולא לשימוש מסחרי. החולקים על הרב ליאור טוענים כי במקרה של הורדת קבצים כל אדם יכול להציל את האבדה, על ידי כך שלא יוריד את אותם קבצים. בנוסף, בעל היצירה לא התייאש מאנשים שיקנו אותה באופן חוקי. חלק מהחולקים, ובהם הרב יעקב אריאל, מגדירים הורדת קבצים כגזל ולא כאבדה. הערך "אבודה מכל אדם", באתר ויקישיבה ניר אביב, הגדרת רשת האינטרנט כ'זוטו של ים', באתר "ישיבה", תשע"ג ספר דברים, פרק כ"ב, פסוק ג' רש"י בתלמוד בבלי, מסכת בבא קמא, דף ס"ו, עמוד א'; הרמב"ם במשנה תורה הלכות גזילה ואבדה יא י; וכך התלמוד ירושלמי, מסכת בבא מציעא, פרק ב', הלכה א' נתיבות המשפט רסב ג רמב"ן על בבלי בבא מציעא כב ב; שולחן ערוך חושן משפט רנט ז חידושי ר' שמואל בבא מציעא עמוד קטו הרב דוב ליאור, בעניין הורדת שירים מהאינטרנט, באתר "ישיבה" הרב ניר אביב, הגדרת רשת האינטרנט כ'זוטו של ים', באתר ישיבה, ‏תשע"ג גל מור, הרבנים חלוקים: האם מותר להוריד ולצרוב שירים?, באתר ynet, 3 ביולי 2005
אל מאד נעלה

אֵל מְאֹד נַעֲלָה הוא פיוט אשר נכתב על ידי הרב משה אשקר הכהן, ממשוררי חלב. לחן הפיוט במקור הוא טורקי. לא ידועים פרטים על סיבת חיבור הפיוט, ולמה הוא מיועד, אך ככל הנראה נכתב לכבוד כלה אשר שמה רחל. נוהגים לשירו בחתונות יהודיות וגם בשבת חתן בעת עליית החתן לתורה. על כן, יש המשייכים את הפיוט לפזמוני שבת[דרוש מקור]. שירת הפיוט הייתה נפוצה בעיקר בקהילת יהודי חלב אך עם השנים התקבל הפיוט אצל קהילות יהודיות רבות, נהוג לשירו בכל אירוע שמחה. מוכר בין היתר בביצועו של הפייטן משה גיאת ואף בעיבוד בסגנון של רוק כבד על ידי להקת אורפנד לנד. הפיוט אל מאד נעלה, באתר הפיוט והתפילה משה גיאת - אל מאוד נעלה [גרסה ב'], סרטון בערוץ "מאיר מימון", באתר יוטיוב (אורך: 03:44) El Meod Na'ala (remastered), סרטון בערוץ "Orphaned Land - Topic", באתר יוטיוב (אורך: 02:23)
אליך אקרא יה

"אֵלֶיךָ אֶקְרָא יָהּ " הוא פיוט ששולב במסורת התפילה של יהודי צפון אפריקה. חובר על ידי רבי שלמה זריהן, מרבני מרוקו ובנו של ראב"ד מרקש רבי משה זריהן. הפיוט הפך פופולרי בשל הלחן השמח שלו, ונהוג לשירו בכל אירוע של שמחה בפי קהילות רבות ושונות, וכן בליל שבת כאחד המזמורים לשבת. הפיוט זכה לביצועים של מוזיקאים שונים, בהם ג'ו עמר, דקלון, איציק אשל, חנן בן ארי, משה גיאת ולהקת אנדרלמוסיה. הפיוט אליך אקרא יה, באתר הפיוט והתפילה ג'ו עמר אליך אקרא, סרטון בערוץ "חריף", באתר יוטיוב (אורך: 03:55) איציק אשל - אליך אקרא י-ה, סרטון בערוץ "Itzik Eshel איציק אשל - הערוץ הרישמי", באתר יוטיוב (אורך: 05:41)
אנא בחסדך תרוממני

"אָנָּא בְּחַסְדְּךָ תְּרוֹמְמֵנִי" הוא פיוט אשר נכתב על ידי אשר מזרחי, הולחן על ידי רחמים עמר ומושר בקהילות הספרדים בירושלים. אשר מזרחי, מחבר הפיוט, כיוון להתכתב עם נוסח ברכת קדושת היום, הנאמרת בתפילת מוסף לשלושה רגלים: "בְּנֵה בֵיתְךָ כְּבַתְּחִלָּה, וְכוֹנֵן מִקְדָּשְׁךָ עַל מְכוֹנוֹ, וְהַרְאֵנוּ בְּבִנְיָנוֹ וְשַׂמְּחֵנוּ בְּתִקּוּנוֹ, וְהָשֵׁב כֹּהֲנִים לַעֲבוֹדָתָם וּלְוִיִּם לְשִׁירָם וּלְזִמְרָם".[דרוש מקור] התפילה מתארת את הערגה והכמיהה לסיום תקופת הגלות והציפייה לבוא גאולת עם ישראל, בניית בית המקדש והחזרת העבודה, כפי הפסוק מנוסח התפילה. מחבר הפיוט היה מוזיקאי מוכר ומפורסם בתוניס ואחר כך בירושלים, הדגיש במילות הפיוט את שירת הלויים, כמרכיב מרכזי בעבודת המקדש, וחתם את שמו בצורה מקורית לקראת סוף הפיוט במילים "מעדני אשר יתנו כפליים". נהוג לשיר את הפיוט בעדות המזרח, ונוהגים היום לשירו בליל שבת כפזמון ליום השבת. במאי 2022 יצא לאור ביצוע חלקי של השיר בלחן של אלחנן אלחדד, כסינגל בכורה של הזמר רפאל אוזן (בהגייה אשכנזית). הפיוט אנא בחסדך, באתר הפיוט והתפילה אנא בחסדך, בביצוע רחמים עמאר, סרטון באתר יוטיוב אנא בחסדך - רפאל אוזן | Ana Bechasdecha - Raphael Uzan, באתר יוטיוב, ‏מאי 2022
ארץ ורום בהבראם

אֶרֶץ וְרוּם בְּהִבָּרְאָם הוא פיוט המיוחס לרבי אברהם אבן עזרא. נהוג לשירו כחלק משירת הבקשות, במסורת קהילות הספרדים בירושלים ובמסורת יהדות בבל. יש הנוהגים לשירו כפזמון בליל שבת. הפיוט מורכב מקטעי מדרשים העוסקים בבריאת העולם ומתאר את ששת ימי בראשית. הוא פותח ברמז לקיומו של עולם אחר (העולם הבא) וחותם את הפיוט בתפילה שנזכה לחיי העולם הבא; "וְיַנְחִיל עַם דַּל וְאֶבְיוֹן עוֹלָם שֶׁכֻּלוֹ שַׁבָּת". האקרוסטיכון בפיוט הוא "אני אברהם חזק". הפיוט ארץ ורום בהבראם, באתר הפיוט והתפילה עזרא מלכוב – ארץ ורום, סרטון בערוץ "יהודה ארי יעקובוב", באתר יוטיוב (אורך: 02:01) בקשות של שבת בנוסח יהודי חלאב -- י: ארץ ורום, סרטון בערוץ "arielk1986", באתר יוטיוב (אורך: 03:48) כך רשום בכל הסידורים שבהם פיוט זה מופיע.
אשיר לאל אשר שבת

"אָשִׁיר לָאֵל אֲשֶׁר שָׁבַת" הוא פיוט אשר נכתב על ידי הרב משה בן שמואל הלוי, שאף רמז את שמו בראשי הבתים. הפיוט הוא אחד מפיוטי השבת המרכזיים והמוכרים במסורת יהדות בבל. הפזמון שבפיוט, מבוסס על הפסוק "ביני ובין בני ישראל אות היא לעולם", הפיוט בא להביע את הרעיון שיום השבת איננו רק יום מנוחה, אלא יום רוחני המהווה אות בין הקדוש ברוך הוא לעמו, ונושאו הוא ייחוד האל ובריאת העולם. הפייטן מתאר את השבת כזכייה הגדולה שנפלה בחלקו של עם ישראל; ומתפאר על כך שניתנה להם מתנה זו, החביבה עליהם כבבת עינם; וכן מזכיר כי השבת מייחדת את עם ישראל מכל העמים, שלא ניתנה להם ואף קיומה להלכה נאסר עליהם. בסיום הפיוט מובאת תפילה לאל, שישלח את משיחו, ואז נזכה לעולם שכולו שבת. אשיר לאל אשר שבת, באתר הפיוט והתפילה הפיוט אשיר לאל אשר שבת, באתר הפיוט והתפילה אשיר לאל אשר שבת החזן והפייטן משה חבושה, סרטון בערוץ "תפארת הפיוט", באתר יוטיוב (אורך: 04:42) אורי שבח - אשיר לאל אשר שבת | הקלטה נדירה, סרטון בערוץ "★ Uri Shevach - אורי שבח ★", באתר יוטיוב (אורך: 02:30) אשיר לאל אשר שבת החזן ר' יהודה פתיה נוסח בבלי, סרטון בערוץ "תפארת הפיוט", באתר יוטיוב (אורך: 04:04) אָשִׁיר לָאֵל אֲשֶׁר שָׁבַת // Ashir Lael || חיבת הפיוט 🎵, סרטון בערוץ "חיבת הפיוט | hibbat hapiyut", באתר יוטיוב (אורך: 04:35) ספר שמות פרק ל"א, פסוקים טז'-יז'.
הקרב על האן

הקרב על האן מתייחס לקרבות שהתרחשו במלחמת העולם הראשונה באזור נהר אן האם התכוונתם ל... הקרב הראשון על האן – הקרב הראשון מבין השלושה, 12-15 בספטמבר 1914 הקרב השני על האן – מתקפה צרפתית על העמדות הגרמניות, 16 באפריל - 9 במאי 1917 הקרב השלישי על האן – 27 במאי - 6 ביוני 1918
סטיפה פלטיקוסה

סטיפה פלטיקוסה (בקרואטית: Stipe Pletikosa; נולד ב-8 בינואר 1979 בספליט שבקרואטיה) הוא כדורגלן עבר קרואטי ששיחק בעמדת השוער. פלטיקוסה התחיל את הקריירה שלו במועדון הקרואטי היידוק ספליט. הוא נבחר כשוער ראשון בעונה 1998/99 כאשר הוא החליף את השוער הקודם של הקבוצה טונצ'י גאבריץ'. אוהדי היידוק נתנו לו את הכינוי "תמנון" בשל הרפלקסים והקואורדינציה המצוינים שלו. ב-2002 הוא נבחר כשחקן השנה בקרואטיה מטעם העיתון "וצ'רני ליסט"; זורן סימוביץ' הוא השוער היחיד שקיבל את תואר זה קודם לכן. ב-2003 עבר פלטיקוסה לשחטאר דונצק תמורת 2 מיליון יורו יחד עם חברו לקבוצה דאריו סרנה. בניגוד לסרנה, סטיפה לא כל כך הצליח בקבוצתו החדשה ואחרי שאיבד את מקומו בהרכב הוא הושאל חזרה להיידוק ספליט. בעונה 2006/07 חזר לשחטאר, אך שוב לא הצליח להיכנס להרכב. ב-7 במרץ 2007 חתם חוזה של 3 שנים עם המועדון הרוסי ספרטק מוסקבה תמורת 3 מיליון יורו. באוגוסט 2011 חתם חוזה עם רוסטוב לשנתיים וחצי. משחק הבכורה שלו נערך ב-13 באוגוסט 2011 מול קובאן קרסנודר, המשחק הסתיים 2-1 לזכות קובאן. פלטיקוסה נבחר לשחקן המצטיין של הקבוצה לעונת 2012/13 מטעם האוהדים. בתום עונת 2014/15 סטיפה עזב את הקבוצה לאחר סיום החוזה משיקולים משפחתיים. ב-21 בדצמבר 2015 פלטיקוסה חתם חוזה בדפורטיבו עד סוף העונה. במדי נבחרת קרואטיה עד גיל 18 סיים את אליפות העולם במקום השלישי. הופיע לראשונה במדי הנבחרת הבוגרת בגיל 20 במשחק מול דנמרק ב-1999. סטיפה שיחק בכל 6 המשחקים של הנבחרת במונדיאל 2002 ובמונדיאל 2006. שיחק גם ב-3 מ-4 המשחקים של נבחרתו ביורו 2008 בהם ספג רק 2 שערים. בתום מונדיאל 2014, שבו הופיע בכל 3 המשחקים של קרואטיה וספג 6 שערים, החליט סטיפה לפרוש מהנבחרת אחרי 114 הופעות. קבוצתיים קרואטיה היידוק ספליט אליפות קרואטיה – 2000/01 מקום 2 בליגה הקרואטית – 1999/2000, 2001/02, 2002/03 מקום 3 בליגה הקרואטית – 1998/99 הגביע הקרואטי – 1999/2000, 2000/03 אוקראינה שחטאר דונצק אליפות אוקראינה – 2000/01 מקום 2 בליגה האוקראינית – 2003/04 הגביע האוקראיני – 2003/04 רוסיה ספרטק מוסקבה מקום 2 בליגה הרוסית – 2007, 2009 רוסיה רוסטוב הגביע הרוסי – 2013/14 אישיים שחקן השנה בקרואטיה מטעם העיתון "וצ'רני ליסט" – 2007 מקום 3 בין השוערים הטובים ביותר בליגה הרוסית – 2007 שוער השנה ברוסיה מטעם העיתון "ספורט-אקספרס" – 2007 מדיה וקבצים בנושא סטיפה פלטיקוסה בוויקישיתוף סטיפה פלטיקוסה, באתר Transfermarkt סטיפה פלטיקוסה, באתר Soccerway סטיפה פלטיקוסה, באתר WorldFootball.net סטיפה פלטיקוסה, באתר National Football Teams סטיפה פלטיקוסה, באתר FootballDatabase.eu סטטיסטיקות ופרופיל באתר התאחדות הכדורגל הרוסית (ברוסית) דף השחקן באתר הרשמי של רוסטוב (ברוסית)
ג'ק ראסל טרייר

ג'ק ראסל טרייר (באנגלית: Jack Russell Terrier) הוא גזע של כלב הבית. מספר הגזע שלו הוא #345. גזע כלבים קטנים, ידידותיים וקלים לאילוף. בעלי אופי נמרץ, אמיץ וקשוח, אוהבים לשחק. הכלבים בדרך כלל בעלי גוון לבן וקיימים שלושה סוגי פרווה (זיפי, שבורה וחלק), סוג הפרווה משתנה מכלב לכלב. הג'ק ראסל טרייר נקרא על שם הכומר ג'ון ראסל (1795-1883), מפתח הגזע, שבנוסף לפעילותו בכנסייה עסק בציד. מטרתו הייתה ליצור כלב קטן ואסרטיבי, לצורך ציד שועלים. תהליך הפיתוח התרחש בדבונשייר (Devonshire) שבאנגליה במחצית השנייה של המאה ה-19. הכלב הקטן והלוחמני הזה אכן שימש כעוזר לציד חיות קטנות ובעיקר שועלים, תפקידו העיקרי היה לחפור בורות מחוץ למערות השועלים ולטמון בהם פיתיונות. מרביעים שונים התלהבו ממוסר העבודה הגבוה של הג'קים והרביעו את הגזע עם כלבים שונים,לכן קיים כיום מגוון נרחב של גזעי טריירים. אף על פי שיש שני גזעים שנקראים לעיתים קרובות "ג'ק ראסל", נהוג להבחין בין שני סוגים של הגזע: פארסון ראסל טרייר וג'ק ראסל טרייר. לג'ק ראסל טרייר רגליים קצרות יחסית וחזה צר, הדבר מקנה להם יתרון בציד שועלים ומכרסמים כגון חולדות אשר נמצאים מתחת לפני השטח. בזכות חוש ריח מצוין ורגליים חזקות, יש להם קצב ריצה כמו של כלבי ציד. בשל כך הג׳ק ראסל טרייר משמש לעיתים קרובות ככלב משטרתי. ג'ק ראסל הוא נועז וחסר פחד, כלב חכם ואינטליגנטי, נמרץ ואוהב. טוב עם ילדים אך חשוב שהילד לא יתגרה בו שכן אם הג'ק מרגיש מאוים הוא עלול להתגונן ולהתפרע. מגיע לגובה של כ-25 עד 30 ס"מ ולמשקל ממוצע של כ-7 ק"ג. לכלב אוזניים נפולות, רגליים שלא מסתובבות פנימה או החוצה, עיניים שקדיות. הג'ק ראסל טרייר ידוע בתור כלב שאם תתנו לו אצבע, הוא ירצה את כל היד, לכן חשוב ביותר שבעלי הכלב יתבעו מנהיגות וילמדו אותו גבולות. לג'קים מוסר עבודה גבוה מאוד והם עובדים על מנת לעבוד. הם גזע כלבים קל, נוח ומתאים לאילוף, צייתן, כל עוד האימונים נוקשים ועקביים. הג'ק ראסל ידוע בכישוריו לבצע פעלולים ולכן מככב בתוכניות טלוויזיה וסרטים. חשוב להתפס על ידי הכלב כמנהיג ולתת לו חוקים ברורים לגבי מה מותר ומה אסור, אחרת הוא עלול להיות לא מחונך ולפתח בעיות התנהגות כמו התפרעויות, נזק, נביחות בלתי פוסקות ואף עלול לתקוף כלבים אחרים. כלבים אלה חופרים, מטפסים וקופצים ולא רצוי לשחרר אותם מן הרצועה אלא אם כן הם מאולפים מאד. גזע זה מועד לבעיית רגליים בה פיקות הברכיים יוצאות ממקומן. כמו כן, נפוצות בקרב הראסלים מחלות גנטיות בעיניים, חירשות ובעיית ירכיים הנפוצה אצל כלבים קטנים בשם לג-פרתס. תוחלת החיים הממוצעת של גזע זה עומדת על 15 שנים ולעיתים יותר. ניתן לגדל את הג'ק ראסל טרייר בדירה או בית, כל עוד הוא מקבל הרבה שעות ריצה והתעמלות. יש להוציאו לטיולים ארוכים ואם יש לו מרחב לרוץ, הוא יהיה מאושר. ג'קים אוהבים לחפור ולטפס, לכן אם משחררים אותם רצוי שזה יהיה במקום מתוחם ומגודר. ללא ספורט וריצה, כלבים אלו יכולים להפוך רעשניים ולבצע ניסיונות רבים להשגת תשומת לב ומשחקי מלחמה עם בעליהם כשהם מגיעים הביתה. טריירים קבוצות הפדרציה הבין-לאומית לכלבנות הפדרציה הבין-לאומית לכלבנות מספור גזעי הכלבים על פי הפדרציה הבין-לאומית לכלבנות גזעי כלבים סוגי כלבים כלב הבית אתר האינטרנט הרשמי של ג'ק ראסל טרייר (בצרפתית) ג'ק ראסל טרייר, באתר אנציקלופדיה בריטניקה (באנגלית)
יבגני שווידלר

יבגני (יוג'ין) שווידלר (ברוסית: Евгений Швидлер; נולד ב-23 במרץ 1964) הוא איש עסקים יהודי-רוסי. שווידלר הוא שותפו הקרוב של רומן אברמוביץ' ויו"ר חברת ההחזקות שלו. שווידלר הוא יליד אופה, סיים לימודי הנדסת גז ונפט במכון ללימודים אקדמיים במוסקבה. בתחילת שנות ה-90 למד מינהל עסקים באוניברסיטת פורדהם בניו יורק סיטי ועבד בעיר מספר שנים. הוא קיבל אזרחות אמריקאית ב-1994. מתגורר בשנים האחרונות בלונדון. בשנת 1995 עמד בראש "סיבנפט", הוא מנהל את תאגיד Millhouse, אשר הוקם ב-2001 לצורך ניהול נכסיו של רומן אברמוביץ'. בשנת 2021 העריך פורבס את הונו של שווידלר ב-2.1 מיליארד דולר. מחזיק בחברות שונות בתחום יצור מתכות. הוא נשוי ויש לו 5 ילדים. במרץ 2022, בעקבות פלישת רוסיה לאוקראינה, הוטלו עליו סנקציות על ידי ארצות הברית, האיחוד האירופי ובריטניה. בין השאר פורסם כי מטוס שלפי החשד שייך לו, הוחרם בשדה התעופה פארנבורו בדרום אנגליה כמה שעות לפני שהיה אמור להמריא לדובאי. מדיה וקבצים בנושא יבגני שווידלר בוויקישיתוף יבגני שווידלר forbes Evgeny (Eugene) Shvidler, Forbes (באנגלית) קים לגזיאל, האוליגרך שמטוסו הוחרם רגע לפני שהמריא לדובאי - וזה שעזב בזמן, באתר דה מרקר, ‏10.3.22 ערך זה הוא קצרמר בנושא רוסים. אתם מוזמנים לתרום לוויקיפדיה ולהרחיב אותו.
אנדרטת מגיני הרובע היהודי במלחמת השחרור

אנדרטת מגיני הרובע היהודי במלחמת השחרור היא אתר זיכרון לזכר 75 חללי צה"ל שנפלו במלחמת העצמאות בתש"ח (1948), בהגנה על הרובע היהודי בירושלים ובמקומות אחרים ושנטמנו, באתר זמני ברובע היהודי, בהר הזיתים ובבית הערבה שנשארו בסיום המלחמה בשליטת הירדנים. לאחר מלחמת ששת הימים הובאו שרידי ההרוגים שנקברו ברובע היהודי לקבורה בבית הקברות הר הזיתים. במקום קבורתם הארעי נמצא כיום אתר הגלעד. האנדרטה בנויה מאבן גיר חברונית. האנדרטה נקראת ע"ש מגיני הרובע היהודי אולם מונצחים בה גם שאר חללי צה"ל שקבריהם נמצאו מחוץ לגבולות המדינה דאז. היא נבנתה בשל העובדה שלקרובי הלוחמים הללו לא הייתה גישה לקברי יקיריהם והם ביקשו ממשרד הביטחון אתר שבו יוכלו להתייחד עם זכרם. האנדרטה ניצבת בכניסה אל גן הנעדרים בבית הקברות הצבאי בהר הרצל בירושלים. לאנדרטה צורה שמזכירה סמטה צרה מקורה, בדומה לרחובות העיר העתיקה בירושלים. לאנדרטה 2 קשתות ובראשם חקוקים הפסוקים: וקבצתים מירכתי ארץ — ירמיהו ל"א ז ועצמותיכם כדשא תפרחנה — ישעיהו ס"ו י"ד על שני קירות הסמטה לוחות שיש עם שמות הנופלים. האנדרטה תוכננה על ידי האדריכל ד"ר אשר חירם, מתכנן בית הקברות הצבאי בהר הרצל. היא נחנכה בכ"ט באב תשי"ז, 26 באוגוסט 1957. הרובע היהודי במלחמת העצמאות אנדרטאות מלחמת העצמאות בישראל דף האנדרטה באתר יזכור אתר ההנצחה ללוחמי הרובע היהודי באתר הרובע היהודי
אתה אל כביר

אַתָּה אֵל כַּבִּיר הוא פיוט אשר נכתב על ידי הרב רפאל ענתבי במאה ה-19 בחלב. מחבר הפיוט חתם את שמו אני רפאל באקרוסטיכון. הפיוט הוא פזמון בקשות ותחינות מהאל. הוא פותח בבקשה לרחם על עמו ישראל ברוב רחמיו, ולקבל את תפילותיהם. הוא פונה אל הבורא בתחינה לראות את אורך הגלות הנוכחית הארוכה מהגלויות האחרות ומבקש להחיש את הגאולה, ולתת את המלכות ביד משיח בן דוד, שכדרך זקנו דוד יזמר לפניו שירות ותשבחות. הוא מסיים בבקשה כללית לתת כוח וחיזוק נפשי ופיזי לעם ישראל, להשגיח אותם ולשאת אותם על כנפיו. נהוג לשיר את הפיוט במקאם נהוונד. וכן מושר בלחן ערבי-טורקי במקאם נאוה את'ר. סימן: אני רפאל הפיוט אתה אל כביר, באתר הפיוט והתפילה אתה אל כביר - מקהלת החזנים החלבים ניו יורק 1979., סרטון בערוץ "הטיבו נגן", באתר יוטיוב (אורך: 05:40) מאיר לוי אתה אל כביר, סרטון בערוץ "Reuvenibrothersofficial", באתר יוטיוב (אורך: 04:17) פרחי סוכת דוד - אתה אל כביר, סרטון בערוץ "פינת הנוסטלגיה האזנה ערבה", באתר יוטיוב (אורך: 04:15) חנן בן ארי קדיש לחן: אתה אל כביר מקאם נהוונד - תפילת ערבית, סרטון בערוץ "תפארת הפיוט", באתר יוטיוב (אורך: 02:13) אתה אל כביר חברים מלהקת שחרית, סרטון בערוץ "רוני איש-רן", באתר יוטיוב (אורך: 06:59) אתה אל כביר - המקור התורכי. מקאם נאוה את'ר. לחן - סוודם ינא ביר. ביצוע - אלי אפנדי., סרטון בערוץ "הטיבו נגן", באתר יוטיוב (אורך: 02:38) רשימת פיוטיו של הרב רפאל ענתבי באתר Pizmonim.org ערך זה הוא קצרמר בנושא יהדות. אתם מוזמנים לתרום לוויקיפדיה ולהרחיב אותו.
תיקיית קבצים

תיקיית קבצים או בלשון המקובלת תיקייה היא מכל וירטואלי במערכות קבצים, הנראה במסכי פלט של רכיבי חישוב אלקטרוניים המשתמשים בממשק משתמש חזותי, ובכללם מחשבים. התיקייה משמשת לאגירת וארגון קבצים ותיקיות משנה נוספות. תיקיות קבצים הקיימות בבסיס מערכת הקבצים ייקראו בדרך כלל תיקיות-שורש. תיקיות הקיימות בתוך תיקיות אחרות נקראות תיקיות משנה או תת-תיקיות. מרבית מערכות ההפעלה מאפשרות לסדר ולמיין תוכן תיקייה בהתאם לפרמטרים שונים הנקבעים על ידי המשתמש ובכללם: זמני יצירת תוכני התיקייה גודלי תוכני התיקייה  שמות תוכני התיקייה סוגי הקבצים בהתאם לסיומתם. בנוסף קיימים כלי מיון נוספים המציגים את תוכני התיקייה בקבוצות, מסודרים אוטומטית, ועוד. במערכות הפעלה מתוצרת חברת מיקרוסופט ניתן לצפות בקיצור תוכן תיקייה ללא פתיחתה באמצעות הצבת סמן העכבר עליה ללא ביצוע פעולה נוספת. התיקיות מיוצגות בדרך-כלל על ידי צלמית הדומה לתיקיית משרד, דבר זה ניתן לשינוי על ידי החלת ערכת נושא שונה. תיקייה וירטואלית תיקיית העבודה תיקיית בית נתיב (מחשוב) README מדיה וקבצים בנושא תיקיית קבצים בוויקישיתוף ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
האספה המחוקקת של סנקט פטרבורג

האספה המחוקקת של סנקט פטרבורג (ברוסית: Законода́тельное собра́ние Санкт-Петербу́рга, ЗакС), היושבת בארמון מארינסקי בעיר, הוקמה ב-1995 בתור הפרלמנט העירוני, והיא בית מחוקקים והגוף העירוני המחוקק. האספה בוחרת מעת לעת את מועמדה לייצג את העיר במועצת הפדרציה והיא אחראית לאשרור החלטות מינהל העיר ולחקיקת חוקים עירוניים, בתנאי שאלה אינם סותרים את החוקים הפדרליים וחוקת רוסיה. ערכים מורחבים – הדומה העירונית של סנקט פטרבורג, סובייט פטרוגרד הגוף המחוקק הראשון הוקם בשנת 1786 בשם הדומה העירונית של פטרבורג (Петербургская городская дума) בתקופת רפורמת השלטון המקומי של יקטרינה הגדולה. הדומה הייתה אחראית על המשק העירוני, גביית מיסים, ענייני מסחר, רפואה והשכלה. הדומה גם הייתה אחראית לאשרור מינויו של הגנרל-מושל שהיה מ-1781 אחראי לניהול העיר. בשנת 1917 הדומה פוזרה ואת תפקיד החקיקה וניהול העיר נטל על עצמו סניף המפלגה הקומוניסטית בלנינגרד, שניהל את העיר עד 1992, עת הוקמו האספה המחוקקת ומינהל העיר. באספה המחוקקת 50 חברים. בשנת 2016 נבחר המושב הששי ובו היו שש סיעות מפלגתיות: 36 חברי רוסיה המאוחדת, 3 חברי רוסיה הוגנת, 3 חברי המפלגה הקומוניסטית, 3 חברי המפלגה הליברל דמוקרטית, 3 חברי מפלגת הצמיחה ו-2 חברי מפלגת יאבלוקו. מספר הסיעות נשמר גם במושב השביעי של האספה המחוקקת של סנקט פטרבורג שנבחרו בבחירות שנערכו בספטמבר 2021: רוסיה המאוחדת שמרה על כוחה כמפלגת השלטון עם סגנית 29 מנדטים; המפלגה הקומוניסטית של הפדרציה הרוסית עם 7 מנדטים; רוסיה הוגנת עם 5; מפלגת האנשים החדשים והמפלגה הליברל־דמוקרטית עם 3 כל אחת; ותנועת יאבלוקו עם 2. מינהל העיר סנקט פטרבורג הדומה העירונית של מוסקבה מדיה וקבצים בנושא האספה המחוקקת של סנקט פטרבורג בוויקישיתוף אתר האינטרנט הרשמי של האספה המחוקקת של סנקט פטרבורג (ברוסית)